Παναθηναϊκός (ποδηλασία)

Το τμήμα ποδηλασίας του Παναθηναϊκού ιδρύθηκε το 1928 και είναι από τα πλέον επιτυχημένα του συλλόγου. Αποτελεί το ισχυρότερο ποδηλατικό τμήμα της χώρας με πλήθος τίτλων και διακρίσεων, έχοντας αναδείξει κορυφαίους αθλητές.

Ιστορία

Ίδρυση 

Ιδρύθηκε το 1928 από φίλους του αθλήματος και το 1934 εκδόθηκε το πρώτο δελτίο ποδηλάτη του Παναθηναϊκού, συγκεκριμένα για το Νίκο Καψοκέφαλο. Προσκεκλημένος αυτός στον εορτασμό της 80ετηρίδας του τμήματος το 2008 και σε ηλικία 92 χρόνων, αναφέρθηκε στις δύσκολες συνθήκες που επικρατούσαν την εποχή του και για "τα ποδήλατα με ξύλινες ρόδες". Η παρθενική διάκριση σημειώθηκε με την κατάληψη δεύτερης θέσης από τον Λ. Ρογκάκο πριν την έναρξη του Β΄ Παγκοσμίου πολέμου. 

Το τμήμα επαναλειτούργησε το 1947 και σύντομα κυριάρχησε σε εθνικό επίπεδο, με τα πρώτα στελέχη που διακρίθηκαν να αποτελούν οι Ακριβόπουλος, Σταματάκης, Καλέργης, Ραφτόπουλος και Τσαφαντάκης.

1950-1960 
Ο πρώτος τίτλος ήρθε το 1951 όταν κατακτήθηκε το πρωτάθλημα της ΠΟΕ με τη βαθμολογική συμβολή των Κελεπέρα (πρωταθλητής δρόμου), Πουλόπουλο, Βασιλείου και Λάβδα. Το 1954 ο Γιώργος Ακριβόπουλος κατέκτησε την πρώτη θέση και στην πίστα και στη δημόσια οδό. Το 1959 οι αθλητές του ΠΑΟ Τσαφαντάκης, Ντασουνάκης και Γιάννης Κάκαρης είχαν αναδειχθεί 4οι στο ομαδικό στους Μεσογειακούς Αγώνες της Βηρυτού. Το 1956 ήταν μια απο τις καλύτερες στιγμές για το σύλλογο καθώς κατέκτησε το τρεμπλ τερματίζοντας πρωταθλητής στη γενική κατάταξη, στην πίστα και στη δημόσια οδό.

1960-1970 
Το 1965 οι Ραυτοπουλος Νταουσανακης και Καραμανίδης διακρίθηκαν σε όλες τις κατηγορίες και οδήγησαν τον ΠΑΟ στην κατάκτηση του πρωταθλήματος πίστας. Το 1968 αναδείχθηκε πρώτος στην πίστα και τερμάτισε πίσω από την ΑΕΚ στο δημόσιο δρόμο και στη γενική κατάταξη. Το 1969 κατεκτησε το πρωταθλημα παιδων και προστέθηκε ένα ακόμα τρέμπλ στην τροπαιοθήκη του πρωταθλητης στη γενικη καταταξη στην πιστα και στη δημοσια οδο. Καραμανίδης, Ξανθίδης και Ξύκης ήταν οι διακριθεντες σε ολες τις κατηγοριες.

1970-1990 
Το 1970 αναδείχθηκε πανελληνιονίκης σε δημοσια οδο με πρωταγωνιστές τους Ξανθίδη, Γαρδέρη και Κορρέ. Το 1971 ο σύλλογος κατεκτησε το πρωταθλημα δημοσιας οδου με πρωταγωνιστες τους Ραφτοπουλο Ξανθιδη Κελογλου. Το 1973 με διακριθεντες τους   Κέλογλου, Κακλαμάνο, Καλαϊτζή, αναδείχθηκε για μία ακόμη φορά πρωταθλητής στη γενική βαθμολογία. Στη συνέχεια ο ΠΑΟ πέρασε σε διαδικασία ανανέωσης. Οι νέοι αθλητές δεν ήταν ισάξιοι των παλαιοτέρων, όμως ο Παναθηναϊκός ευτύχησε να έχει στις τάξεις του από το 1978 έως το 1986 τον Ηλία Κελεσίδη

Η επόμενη δεκαετία ήταν φτωχή σε διακρίσεις και με τους βετεράνους πλεόν Μανιάτη και Κατσέλη κατέκτησε το πρωτάθλημα δημόσιας οδού του 1997. Σε ατομικό επίπεδο οι 2 αυτοί αθλητές κατέκτησαν συνολικά 8 τίτλους σε 14 χρόνια. Μετά την αποχώρησή τους ο σύλλογος δε σημείωσε κάποια κατάκτηση τίτλου και η οικονομική δυσπραγία δεν του επέτρεψε να πρωταγωνιστήσει εκ νέου. Ακολούθως επιχειρήθηκε προσπάθεια ανασύνταξης στα τμήματα υποδομής με προπονητή το Γιώργο Μανιάτη.

2011- 
Το τμήμα ποδηλασίας, όπως και τα υπόλοιπα ερασιτεχνικά τμήματα του Παναθηναϊκού, βρέθηκε μπροστά σε οικονομικό αδιέξοδο λόγω της οικονομικής κρίσης. Όμως αυτό δεν εμπόδισε την ανάδειξη νεαρών αθλητών όπως ο Μαρτίνος Μούτσιος κ.α.
Στις 19 Δεκεμβρίου 2016 ανακοίνωσε την απόκτηση του Χρήστου Βολικάκη.

Στο πρωτάθλημα πίστας του 2017 ο Παναθηναϊκός με πρωταγωνιστές τα αδέλφια Βολικάκη, Χρήστο και Ζαφείρη, κατέκτησε πέντε χρυσά και ένα ασημένιο μετάλλιο. Πρώτευσε και στα τρία ομαδικά αγωνίσματα (πουρσουίτ, σπριντ και μάντισον), καθώς και στα αγώνισματα σκρατς και πόντων με τον Χρήστο Βολικάκη να αναδεικνύεται πρωταθλητής, ενώ ο Ζαφείρης κατέκτησε το ασημένιο μετάλλιο στο αγώνισμα του σκρατς. Οι ποδηλάτες Τσερεντζούλιας με την 5η θέση που κατέκτησε στα αγωνίσματα σπριντ και κεϊρίν, και Κουμπέτσος με την 4η θέση στο πουρσουίτ, συνείσφεραν σημαντικούς βαθμούς που έφεραν τον Παναθηναϊκό στην κορυφή της βαθμολογίας και την κατάκτηση του πρωταθλήματος για πρώτη φορά μετά το 1969.

Ομαδικοί τίτλοι

Πανελλήνιοι 
 8 Πρωταθλήματα ποδηλασίας γενικής βαθμολογίας: 1951 (Π.Ο.Ε), 1956, 1958, 1963, 1967, 1969, 1970, 1973 (ΣΕΓΑΣ)
 12 Πρωταθλήματα δημοσίας οδού βαθμολογίας ανδρών: 1954, 1956, 1957, 1958, 1959, 1962, 1963, 1965, 1967, 1969, 1970,1971
 7 Πρωταθλήματα πίστας βαθμολογίας ανδρών: 1954, 1956, 1958, 1967, 1968, 1969, 2017

Ομαδικά αγωνισμάτων 
 8 Πρωταθλήματα ομαδικής χρονομέτρησης δρόμου: 1972, 1980, 1982, 1983, 1984, 1985, 1989, 1990
 10 Πρωταθλήματα ομαδικού πουρσουίτ πίστας: 1956, 1965, 1968, 1969, 1970, 1985, 1986, 1989, 1990, 2017
 1 Πρωτάθλημα ομαδικού σπριντ πίστας: 2017
 1 Πρωτάθλημα μάντισον: 2017

Τμημάτων υποδομής

Μικρές ηλικίες 
 1 Πρωτάθλημα δημοσίας οδού εφήβων: 1981
 1 Πρωτάθλημα δημοσίας οδού παίδων: 1969.

Τοπικοί 
 3 Πρωταθλήματα Αττικής ανδρών: 1964, 1983, 1989
 2 Πρωταθλήματα κέντρου ανδρών: 1969, 1973.

Αξιόλογοι ποδηλάτες

Παραπομπές

Πηγές 
 Σήφης Βοτζάκης (συνεργ. Βαγγέλης Μελέκογλου), 100 χρόνια Παναθηναϊκός

Εξωτερικοί σύνδεσμοι 
 Ποδηλασία, ιστότοπος Παναθηναϊκού Αθλητικού Ομίλου
 Τμήματα > Ποδηλασία, ιστότοπος Συλλόγου Παλαιμάχων Αθλητών Παναθηναϊκού ΑΟ
 ιστολόγιο, τμήμα ποδηλασίας Παναθηναϊκού ΑΟ
 ιστολόγιο, Σύλλογος Παλαιμάχων Αθλητών Παναθηναϊκού ΑΟ.

Ποδηλασια
Παναθηναικος